Държавен вестник, бр. 109, 2007 г., стр. 35

Б Р О Й  109
Д Ъ Р Ж А В Е Н   В Е С Т Н И К
С Т Р .  35
3. в договора да са посочени местоположе-
нието на складовете, в които се съхраняват
запасите, както и видовете и количествата
нефтопродукти, съхранявани във всеки от
складовете;
4. третото лице—складодържател, да гаран-
тира постоянна фактическа наличност на запа-
сите до изтичане срока на договора.
(4) Проектът на споразумението се съгла-
сува предварително с Европейската комисия.
След подписване на споразумението екземпляр
от него се изпраща на Европейската комисия.
Чл. 17б. (1) Количествата нефт и нефтопро-
дукти по този закон трябва да отговарят по
качество на изискванията на нормативните
актове и българските стандарти.
(2) При промяна на изискванията за качес-
твото на съхраняваните нефт и нефтопродук-
ти в случай на възстановяване след разпореж-
дане за ползване или при обновяване задъл-
жените лица и съхранителите са длъжни да
влагат количества до достигане на определе-
ните нива с качество съгласно съответните
изисквания.
(3) Обновяването на задължителните за-
паси от нефт и нефтопродукти, съхранявани
от задължените лица, се извършва от тях съ-
образно нормативно определените техноло-
гии след съгласуване с председателя на аген-
цията и се доказва със съответните докумен-
ти, като при необходимост се извършва и про-
верка на място от упълномощени служители
на агенцията.
(4) Обновяването на задължителните запа-
си от нефт и нефтопродукти, съхранявани от
агенцията, се извършва от нея съобразно нор-
мативно определените технологии и съгласно
приетата от Министерския съвет годишна прог-
рама по чл. 13, ал. 4.”
§ 13. В чл. 19 думите “ал. 4” се заменят с
“ал. 6”.
§ 14. В чл. 21 се правят следните изменения
и допълнения:
1. Досегашният текст става ал. 1 и в нея се
правят следните изменения и допълнения:
а) точка 1 се изменя така:
“1. нотариален акт или друг документ за
вещни права върху склада, или нотариално за-
верен договор за наем със срок на действие не
по-кратък от 18 календарни месеца от датата
на подаване на искането—в случай че лицето,
което ще бъде съхранител, ползва склада по
договор за наем;”;
б) в т. 6 накрая се добавя “или по съответно-
то законодателство на друга държава—членка
на Европейския съюз, или на друга държава—
страна по Споразумението за Европейското
икономическо пространство”;
в) създава се нова т. 8:
“8. актуално удостоверение за вписване в
търговския регистър на лицето, което ще бъде
съхранител;”;
г) създават се т.  9—16:
“9. копие на документ за единен идентифи-
кационен код на лицето, което ще бъде съхра-
нител, когато е регистрирано по българското
законодателство;
10. удостоверение, че лицето, което ще бъде
съхранител, не е в производство по несъстоя-
телност;
11. удостоверение, че лицето, което ще бъде
съхранител, не е в ликвидация;
12. удостоверение, че лицето, което ще бъде
съхранител, няма задължения по смисъла на
чл. 87, ал. 6 от Данъчно-осигурителния проце-
суален кодекс;
13. декларация за проектната, действител-
ната и неоперативната вместимост на склада
по утвърден от председателя на агенцията
образец;
14. нотариално заверено пълномощно—в
случай че подалият искането е упълномоще-
но лице;
15. технологична схема, на която са обозна-
чени номерата на складовете;
16. декларация за наличието на разрешител-
но по чл. 104, ал. 1 от Закона за опазване на
околната среда;”;
д) досегашната т. 8 става т. 17.
2. Създават се ал. 2 и 3:
“(2) Документите по ал. 1, т. 8—12 се пред-
ставят и от собственика на склада—в случай че
съхранителят не е собственик.
(3) Не се допуска в склад, регистриран за
определен вид нефтопродукт, съхраняването на
друг вид нефтопродукт, различен от този по
регистрацията.”
§ 15. Член 22 се изменя така:
“Чл. 22. (1) Председателят на агенцията може
със заповед да заличи регистрацията по чл. 21:
1. ако са представени неверни данни, кои-
то са послужили като основание за регист-
рацията;
2. когато съхранител е обявен в ликвидация
или спрямо него е открито производство по
несъстоятелност;
3. когато при проверка се установи, че скла-
дът не отговаря на общите задължителни тех-
нически изисквания и на изискванията за без-
опасност и експлоатация по чл. 6, ал. 3, т. 2 и/или
по друг нормативен акт;
4. при други нарушения на този закон или на
други нормативни актове, уреждащи съхраня-
ването на нефт и нефтопродукти.
(2) Председателят на агенцията изменя със
заповед вписаните в регистъра на складовете
данни при настъпили промени в обстоятелст-
вата по чл. 21, когато те не са в нарушение на
закона. При промяна на данните в регистъра